open-index/open-wikipedia-markdown huggingface dataset:
Νάσιοναλ Λιγκ Νορθ

Η **Νάσιοναλ Λιγκ Νορθ** (αγγλικά: *Conference North*, πρώην Κόνφερενς Νορθ Αγγλική γλώσσα|αγγλικά: *Conference North*) γνωστή και ως *Vanarama National League North* για εμπορικούς λόγους, είναι μία κατηγορία της διοργάνωσης Νάσιοναλ Λιγκ στην Αγγλία και βρίσκεται (μαζί με τη Νάσιοναλ Λιγκ Σάουθ) ένα επίπεδο κάτω από την κατηγορία Νάσιοναλ Λιγκ. Είναι στο βήμα 2 (step 2) του Νάσιοναλ Λιγκ Σίστεμ (NLS) και στο επίπεδο 6 του αγγλικού συστήματος ποδοσφαιρικών πρωταθλημάτων. Αποτελείται από ομάδες που βρίσκονται στο βόρειο τμήμα της Αγγλίας, στο Μίντλαντ και τη Βόρεια Ουαλία.

Η ομάδα με τη μεγαλύτερη θητεία που αγωνίζεται αυτή τη στιγμή στο National League North είναι η Gloucester City, καθώς ήταν στην National League North από τη σεζόν 2009–10.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικές διοργανώσεις Αγγλίας
Αγόρια στην πορνεία (ταινία)

Το ***Αγόρια στην πορνεία*** (εναλλακτικός τίτλος: *Τα γεράκια*) είναι ο τίτλος μίας ελληνικής δραματικής ταινίας του 1985, σε σενάριο Βαγγέλη Κατσάνη και σκηνοθεσία Ομήρου Ευστρατιάδη.**'

== Πλοκή ==

Μετά τον [[Βιασμός|βιασμό]] του ανήλικου μικρού γιου της (Φράνκο Αλφόνσο),**' η μητέρα του (Άννα Μαντζουράνη)** καταθέτει μήνυση εναντίον του βιαστή. Επειδή όμως αυτός είναι γόνος γνωστής οικογένειας του χωριού αρχίζει ένα βρόμικο παρασκήνιο ώστε να μην πάρει έκταση το θέμα γεγονός που οδηγεί στο ακριβώς αντίθετο αποτέλεσμα καθώς στο κύκλωμα της πορνείας ανηλίκων εμπλέκονται μεγάλα ονόματα: πολιτικοί, δικαστές, διπλωμάτες. Μέσα σε όλα αυτά ένας ευσυνείδητος δημοσιόγραφος (Μιχάλης Μανιάτης) που προσπαθεί να αποδώσει δικαιοσύνη με ολέθριες συνέπειες.

## Ηθοποιοί
* Παύλος Ευαγγελόπουλος - Παύλος
* Φράνκο Αλφόνσο - Πάνος
* Μιχάλης Μανιάτης - Μιχάλης Βασιλείου
* Ζώρας Τσάπελης - Πέτρος Ζέγκελης
* Αθηνόδωρος Προύσαλης - κοινοτάρχης
* Βασίλης Τσάγκλος
* Διονύσης Σαμαρτζής - παιδεραστής
* Μιχάλης Γούναρης
* Ηλίας Κωνσταντίνου
* Βασίλης Ζωνόρος
* Αλέκος Ζαρταλούδης
* Κώστας Μπακάλης
* Αντώνης Τρικαμηνάς
* Άννα Μαντζουράνη - Σοφία
* Νότα Παρούση
* Μαίρη Νάνου
* Λίζα Μαλινδρέτου

## Παραπομπές


## Εξωτερικοί σύνδεσμοι
*  
* ''Αγόρια στην πορνεία'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1985
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες βασισμένες σε βιβλία
Κατηγορία:Ταινίες γυρισμένες στην Ελλάδα
Κατηγορία:Ελληνικές ταινίες συσχετιζόμενες με ΛΟΑΤ
Κατηγορία:Ταινίες σχετικά με την πορνεία
Κατηγορία:Ταινίες σε σκηνοθεσία Ομήρου Ευστρατιάδη
Κατηγορία:Ταινίες σε παραγωγή Γιώργου Καραγιάννη
Ρόδα, τσάντα και κοπάνα Νο 2

Το ***Ρόδα τσάντα και κοπάνα Νο2*** είναι ελληνική κωμωδία του 1983 σε συμπαραγωγή Σπέντζος Φιλμ και Ευρώπη Φιλμ. Τη σκηνοθεσία την υπογράφει ο Όμηρος Ευστρατιάδης και το σενάριο γράφτηκε από τον Γιάννη Σκλάβο. Πρωταγωνιστούν οι: Σωτήρης Τζεβελέκος, Μίμης Φωτόπουλος, Στηβ Ντούζος και Γιάννης Γκιωνάκης.

## Πλοκή

'Ενα πλούσιο βουτυρόπαιδο έρχεται στο λύκειο Χαβαλέ με τον υπηρέτη του για την καινούργια σχολική χρονιά και φυσικά γίνεται το επίκεντρο της πλάκας των άλλων μαθητών, ώσπου ερωτεύεται μια συμμαθήτριά του, αλλάζει και γίνεται ο πιο σκληρός, γίνεται αποδεκτός από τους συμμαθητές του και όλοι μαζί ξεσπούν στους καθηγητές.

## Διανομή
* Σωτήρης Τζεβελέκος... *Τάμπι Μαμουδάκης *
* Γιώργος Ρήγας... *Άρης Χάλιας*
* Στηβ Ντούζος... *Μπίλιας*
* Μάκης Δελαπόρτας... *Μάριος*
* Μίμης Φωτόπουλος... *Αριστείδης Χαβαλές, λυκειάρχης*
* Γιάννης Γκιωνάκης... Ηρώδης, καθηγητής ευρωγλώσσας 
* Νίκος Ρίζος... *Ηρακλής Ντερέκης, γυμναστής* 
* Μάκης Δεμίρης... *Λεωνίδας Ζουμπάς, καθηγητής θεολογίας* 
* Γιάννης Βογιατζής... *Δαμιανός*
* Τέτα Ντούζου... *Ρομίνα*
* Βίνα Ασίκη... γυμνάστρια
* Ισμήνη Καλέση... *Αννίτα, καθηγήτρια ωδικής* 
* Απόστολος Σουγκλάκος... *Μιχάλης, υπηρέτης Τάμπι* 
* Γιάννης Φύριος...  Τάσος
* Αλέκος Ζαρταλούδης... πατέρας του Τάμπι
* Νίκος Σταγόπουλος...
* Σπύρος Θεοδόσης
* Αλέκος Γιαννάκης... μαθητής
* Δημήτρης Φαρμακίδης
* Φίλιππος Γκιώνης... πατέρας του Μπίλια
* Jacqueline Μπέθια... μαθήτρια
* Γιολάντα Μπαλαούρα
* Λίζα Μαλινδρέτου... μαθήτρια
* Μαίρη Παπανικολάου... μαθήτρια 
* Μίνα Αντουλάκη
* Νατάσα Ρώμα
* Στεφανία Βαν Σαντ... μαθήτρια

## Παραπομπές


## Εξωτερικοί σύνδεσμοι
* Ρόδα τσάντα και κοπάνα Νο 2  στο Cine.gr
* Ρόδα τσάντα και κοπάνα Νο 2 στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1983
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Ομήρου Ευστρατιάδη
Κατηγορία:Ταινίες σε σενάριο Γιάννη Σκλάβου
Κατηγορία:Ταινίες γυρισμένες στην Ελλάδα
Κατηγορία:Ταινίες σίκουελ
Κατηγορία:Ταινίες παραγωγής Σπέντζος Φιλμ
Ρόδα, τσάντα και κοπάνα Νο 3

Το ***Ρόδα, τσάντα και κοπάνα Νο3*** είναι Ελληνική κωμωδία του 1984, σε σενάριο Γιάννη Σκλάβου και σκηνοθεσία Όμηρου Ευστρατιάδη. 

Η ταινία προβλήθηκε τη σαιζόν 1984-1985.

## Πλοκή

Ο Άρης, ο Μπίλιας και η υπόλοιπη παρέα των μαθητών αποφασίζουν να επιστρέψουν στα θρανία με την πρόφαση να πάρουν επάξια το απολυτήριο του λυκείου χωρίς χατίρια αυτή τη φορά. Ο Άρης και ο Μπίλιας βάζουν σ' εφαρμογή το σχεδιό τους και οι πλάκες επανέρχονται στην καθημερινότητα. Στο προσκήνιο εμφανίζονται δύο καινούργιοι καθηγητές. Ο ένας είναι καθηγητής χημείας που από λάθος του μεταμορφώνεται κάθε λίγο και σε διαφορετικό ζώο και ο άλλος είναι νηπιαγωγός.

## Ηθοποιοί
* Γιώργος Ρήγας ως Άρης Χάλιας
* Στηβ Ντούζος ως Μπίλιας**'
* [[Μάκης Δελαπόρτας]] ως Μάριος
* [[Νίκος Σταγόπουλος]]
* [[Σπύρος Θεοδόσης]]
* [[Ορέστης Δημητρίου]]
* [[Αλέκος Γιαννάκης]]
* [[Γιούλη Μπάρκα]]
* [[Μαίρη Παπανικολάου]]
* [[Λίζα Μαλινδρέτου]]
* Μαρία Δαβιδοπούλου ως Μαριγώ Γκουσγκουμέ
* [[Κώστας Ευριπιώτης]]
* [[Εύα Καμινάρη]]
* [[Μίμης Φωτόπουλος]] ως Αριστείδης Χαβαλές, λυκειάρχης**'
* Γιάννης Γκιωνάκης ως Ηρώδης, σχολικός ιατρός 
* Νίκος Ρίζος ως Ηρακλής Ντερέκης, γυμναστής 
* Γιάννης Βογιατζής ως Δαμιανός
* Ντίνος Ηλιόπουλος ως Αρχιμήδης, καθηγητής χημείας**'
* [[Κώστας Τσάκωνας]] ως Τιμόθεος, νηπιαγωγός**'
* Απόστολος Σουγκλάκος ως Αποστόλης, αδελφός Φλώρας 
* Βίνα Ασίκη ως Γλύκα
* Βανέσα Ντζελβέ ως Μάγια Χαβαλέ**
* Ισαβέλλα Μαυράκη
* Χαρούλα Βελέντζα
* Ελένη Τσάκαλου
* Άννα Τσώνη

## Παραπομπές


## Εξωτερικοί σύνδεσμοι
*Ροδα, τσαντα και κοπανα Νο3 στο Cine.gr
*Ροδα, τσαντα και κοπανα Νο3 στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1984
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Ομήρου Ευστρατιάδη
Κατηγορία:Ταινίες σε σενάριο Γιάννη Σκλάβου
Κατηγορία:Ταινίες γυρισμένες στην Ελλάδα
Κατηγορία:Ταινίες σίκουελ
32 (αριθμός)

Το **32**, ή ολογράφως **τριάντα δύο**, είναι ο φυσικός αριθμός που βρίσκεται μετά από το 31 και πριν από το 33. Είναι ένας άρτιος αριθμός, αφού 32:2 = 16, δηλαδή διαιρείται με το 2, στο σύνολο των φυσικών αριθμών. Ο αριθμός 32 συμβολίζεται ως **XXXII** στο ρωμαϊκό και ως ΛΒ΄ ή λβ΄ στο ελληνικό σύστημα αρίθμησης.

## Στα μαθηματικά
* Το 32 είναι ένας σύνθετος αριθμός, αφού οι φυσικοί διαιρέτες του είναι 1, 2, 4, 8, 16 και 32, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 33.
* Το ανάπτυγμα πρώτων παραγόντων του 32 είναι 32 = 25.
* Το 32 ανήκει στη δυναμοσειρά του 2 διότι 25=32 
*Οι τετραγωνικές ρίζες του 32 είναι κατά προσέγγιση οι δύο άρρητοι αριθμοί ±5,6568542494923801952067548968388
* 32! = 263.130.836.933.693.530.167.218.012.160.000.000 
* 3232 = 1.461.501.637.330.902.918.203.684.832.716.283.019.655.932.542.976

## Το 32 στη Χημεία
* Ο ατομικός αριθμός 32 αντιστοιχεί στο γερμάνιο.
* Η ατομική μάζα 32 (κατά προσέγγιση μονάδας) αντιστοιχεί στο θείο.
* Η μοριακή μάζα 32 (κατά προσέγγιση μονάδας) αντιστοιχεί (μεταξύ άλλων) στο οξυγόνο (O2) και στη μεθανόλη.

## Το 32 στην Αστρονομία
* Ο Μεσιέ 32 είναι ένας νάνος ελλειπτικός γαλαξίας σε απόσταση 2,65 MLy στον αστερισμό Ανδρομέδας. Είναι δορυφόρος του Γαλαξία της Ανδρομέδας.

## Το 32 στη μουσική

* 32 είναι οι ολοκληρωμένες και αριθμημένες σονάτες για πιάνο του Λούντβιχ βαν Μπετόβεν
* Το τριακοστό δεύτερο είναι μία νότα που ισούται με το 1/32 του ολοκλήρου

## Εξωτερικοί σύνδεσμοι

Κατηγορία:Αριθμοί δυναμοσειρών
Νιλ Μωπαί

Ο **Νιλ Μωπαί**, γεννημένος στις 14 Αυγούστου 1996 στο Βερσάιγ, είναι Γάλλος ποδοσφαιριστής ο οποίος αγωνίζεται ως επιθετικός για λογαριασμό της ΟΖΚ Νις.

## Βιογραφία
Ο Νιλ Μωπαί γεννήθηκε από Αργεντινή μητέρα. Πραγματοποίησε το ντεμπούτο του ως επαγγελματίας στις 15 Σεπτεμβρίου 2012 απέναντι στην Μπρεστ σε ηλικία 16 ετών και 32 ημερών. Είναι ο τρίτος νεαρότερος ποδοσφαιριστής που έχει αγωνιστεί στο Γαλλικό Πρωτάθλημα πίσω από τους Λοράν Παγκανελί (15 ετών και 10 μηνών) και τον συμπαίκτη του Αλμπέρ Ραφετρανιαινά (16 ετών και 27 ημερών).

Στις 15 Δεκεμβρίου 2012, πέτυχε το πρώτο του τέρμα στην Λιγκ 1 στα τελευταία δευτερόλεπτα της αναμέτρησης απέναντι στην Εβιάν-Τονόν-Γκαγιάρ (3-2), γινόμενος σε ηλικία 16 ετών, 4 μηνών και 1 ημέρας ο δεύτερος νεαρότερος σκόρερ στην ιστορία του Γαλλικού Πρωταθλήματος, υπολειπόμενος για μια εβδομάδα του ρεκόρ του Λοράν Ρουσσαί.

Στις 6 Ιανουαρίου 2013, άνοιξε το σκορ για την Φάση των 64 του Κυπέλλου Γαλλίας απέναντι στην ΦΚ Μετς (2-3), αναμέτρηση στην οποία αγωνίστηκε ως βασικός. Στις 10 Ιανουαρίου 2013, η ΟΖΚ Νις του προσέφερε το πρώτο του επαγγελματικό συμβόλαιο, το οποίο εγκαινίασε με τον καλύτερο τρόπο το επόμενη σαββατοκύριακο πετυχαίνοντας το δεύτερο τέρμα της Νις στο Γκραν Σταντ της Λιλ ΟΣΚ (0-2).

Στις 24 Απριλίου 2013, η ΟΖΚΝ ανακοίνωσε ότι ο νεαρός ποδοσφαιριστής υποβλήθηκε σε χειρουργική επέμβαση στο δεξί του γόνατο στη πόλη της Νις και, ως εκ τούτου, δεν θα ήταν διαθέσιμος για το υπόλοιπο της σεζόν.

## Παραπομπές


Κατηγορία:Γάλλοι ποδοσφαιριστές
Κατηγορία:Ποδοσφαιριστές ΟΖΚ Νις
Κατηγορία:Μέσοι ποδοσφαιριστές
Εμμανουήλ Χατζάκης

Ο **Εμμανουήλ Χατζάκης** ήταν Κρητικός αγωνιστής και οπλαρχηγός από την Ιεράπετρα. Έζησε το 19ο αιώνα.

## Αγωνιστική δράση
Γεννήθηκε στις Μουρνιές. Έλαβε μέρος στην Κρητική Επανάσταση του 1866-69 και ανέλαβε την αρχηγία του ανατολικού τμήματος στην επαρχία Βιάννου.

Συνεργάστηκε με τον Μιχαλοδημητράκη και οι δυο τους ανέλαβαν τη φύλαξη του περάσματος της Γερακιανής Λαγκάδας, παρότι είχαν μαζί τους μόνο 100 άντρες. Οι Τούρκοι, με 15.000 στρατιώτες και με αρχηγό το Ρεσίτ πασά εξαπέλυσαν επίθεση εναντίον του σώματος του Χατζάκη, με αποτέλεσμα ο τελευταίος να οπισθοχωρήσει. Το αρχικό σχέδιο των Τούρκων ήταν να εισβάλουν στο Οροπέδιο από μία εκ των 4 κυρίων εισόδων του (Καράς Πηγάδι, Κράσι, Τσούλη μνήμα, Σελί της Αμπέλου), αλλά εγκαταλείφθηκε με την προτροπή του Γαλυφή.  Ο Χατζάκης έλαβε μέρος σε μία ακόμη μάχη στην Ιεράπετρα στις 17 Ιουνίου 1878 και ηττήθηκε.

## Πηγές
*Γιάννη Χρηστάκη, *Η Ιεράπετρα*, Ηράκλειο 1994.
*Μιχαήλ Ηλ. Κοζύρη, *Λασίθι, αγώνες και θυσίες αιώνων*.

Κατηγορία:Κρητικοί οπλαρχηγοί
Ναβού σουμά ισκούν

Ο **Ναβού-σουμά-ισκούν**, ήταν βασιλιάς της Βαβυλώνας (761 - 748 π.χ.). Ήταν φύλαρχος μιας άλλης Χαλδαϊκής φυλής, της **Μπιτ Ντακκουρί** που δεν έχει σχέση με αυτή του προκατόχου του Εριμπά Μαρδούκ. Από διάφορα έγγραφα που βρέθηκαν τα οποία αφορούν στην εποχή της βασιλείας του αναφέρεται αδυναμία των τοπικών αρχόντων να προστατεύσουν τη γη από τις επιδρομές. Η Βαβυλώνα είχε μετατραπεί σε πεδίο μάχης που επεκτάθηκαν έντονα τον 5ο χρόνο της βασιλείας του. Σύμφωνα με τα έγγραφα περιγράφονται μια σειρά από πράξεις του, ιεροσυλίας, βιαιότητας και παραβίασης των νομικών κανόνων στην εποχή του.

## Πηγές
*A. K. Grayson (1975). Assyrian and Babylonian chronicles. J. J. Augustin. p. 229.
*J. A. Brinkman (1982). "Babylonia c. 1000–748 BC". In John Boardman, I. E. S. Edwards, N. G. L. Hammond, E. Sollberger. The Cambridge Ancient History: Volume 3, Part 
* Cambridge University Press. p. 311.

Κατηγορία:Βασιλείς της Βαβυλώνας
Κατηγορία:Χαλδαίοι
Εριμπά Μαρδούκ

Ο **Εριμπά Μαρδούκ** ήταν βασιλιάς της Βαβυλώνας (769 π.Χ. - 761 π.Χ.), ένας από τους τρεις Χαλδαίους φυλετικούς γενάρχες που κατέλαβαν τον θρόνο της Βαβυλώνας τον 8ο αιώνα π.Χ. Εξασφάλισε μεγάλη σταθερότητα στη χώρα ύστερα από μια περίοδο αναταραχών. 

Το όνομα του πατέρα του ήταν Μαρδούκ σακίν σουμί, ο ίδιος υπήρξε διάδοχος του βασιλιά της Βαβυλώνας Μαρδούκ απλά ουσούρ του πρώτου Βαβυλώνιου βασιλιά που έχει αναγνωριστεί επίσημα ως Χαλδαίος σύμφωνα με τα **Βαβυλωνιακά χρονικά** και τον **Πτολεμαϊκό κανόνα** που συμφωνούν μαζί τους τα **χρονικά των Ασσύριων βασιλέων**. Συμμετείχε στην εορτή του **Ακιτού** για την είσοδο του νέου έτους τον δεύτερο χρόνο της βασιλείας του. Η βασιλεία του επεκτάθηκε στην βόρεια Βαβυλώνα απέκρουσε επιτυχώς τις επιδρομές των νομάδων τους επιστρέφοντας τις εκτάσεις γης στους προηγούμενους ιδιοκτήτες του όπως αναφέρουν νομικά έγγραφα που βρέθηκαν από την εποχή. Έκανε πολλές θρησκευτικές μεταρρυθμίσεις όπως επισκεύασε όλες τις ζημιές στον ναό του Μαρδούκ στην Εσαγκίλα, επανέφερε τον θρόνο του Μαρδούκ ο ίδιος όπως αναφέρουν οι επιγραφές της εποχής του Εσαραδδών κάποιες θρησκευτικές όμως μεταρρυθμίσεις που υποτιμούσαν την λατρεία της Ιστάρ δυσαρεστώντας τους υπηκόους του. 

## Πηγές
*J. A. Brinkman (1968). A political history of post-Kassite Babylonia, 1158-722 B.C. Analecta Orientalia. pp. 221–224.
*A. K. Grayson (1975). Assyrian and Babylonian chronicles. J. J. Augustin. pp. 216–217, 225.
*J. A. Brinkman and D. A. Kennedy (Jan. - Apr., 1983). "Documentary Evidence for the Economic Base of Early Neo-Babylonian Society: A Survey of Dated Babylonian Economic Texts, 721-626 B.C.". Journal of Cuneiform Studies = volume = 35 (1/2): 63. JSTOR 3515942.
*J. A. Brinkman. "A Legal Text from the Reign of. Eriba-Marduk (ca. 775 B.C.)". In H. Behrens, M. T. Roth. Dumu-e2-dub-ba-a: Studies in Honor of Ake W. Sjoberg. University Museum, Philadelphia. pp. 37–47.

Κατηγορία:Βασιλείς της Βαβυλώνας
Κατηγορία:Χαλδαίοι
Μαρδούκ απλά ουσούρ

Ο **Μαρδούκ-απλά-ουσούρ** ήταν βασιλιάς της Βαβυλώνας (780 π.Χ. - 769 π.Χ.), Χαλδαίος πρίγκιπας που ανακηρύχθηκε βασιλιάς της Βαβυλώνας μετά την λήξη της βασιλείας του Μαρδούκ μπελ ζερί την εποχή των Ασσυρίων βασιλέων Σαλμανασέρ Δ΄ και Ασούρ Ντάν Γ΄ οι οποίοι εξεστράτευσαν τρεις φορές εναντίον της Βαβυλώνας (771 π.Χ., 770 π.Χ., 767 π.Χ.). Στο μεσοδιάστημα οι νότιοι Χαλδαίοι κατάφεραν να αναδιοργανωθούν και να αποκτήσουν αυτοί προτεραιότητα στην ανάκτηση του θρόνου. Σύμφωνα με ένα έγγραφο από την Ουρούκ επέβαλε την καταναγκαστική εργασία. 

## Πηγές
* J.A. Brinkman (1982): "Babylonia c. 1000–748 BC". In John Boardman, I. E. S. Edwards, N.G.L. Hammond, E. Sollberger. *The Cambridge Ancient History*: Volume 3, Part 1. Cambridge University Press, pp. 310–311.
* J.A. Brinkman (1999): "Marduk-apla-u?ur". In Dietz Otto Edzard. Reallexikon Der Assyriologie Und Vorderasiatischen Archaologie: Libanukasabas - Medizin 7. Walter De Gruyter. p. 376.

Κατηγορία:Βασιλείς της Βαβυλώνας
Κατηγορία:Χαλδαίοι
Μαρδούκ μπελ ζερί

Ο **Μαρδούκ μπελ ζερί** υπήρξε βασιλιάς της Βαβυλώνας (790 - 780 π.χ.) ήταν βασιλιάς την ταραχώδη περίοδο που ακολούθησαν οι επιδρομές του Ασσύριου βασιλιά Σαμσί Αντάντ Ε΄ στην Βαβυλώνα στις αρχές του 8ου αιώνα. Σύμφωνα με ένα οικονομικό έγγραφο που βρέθηκε τον πρώτο χρόνο της βασιλείας του η πόλη ήταν λατρευτικός δορυφόρος της Ουρούκ κέντρο λατρείας του Νεργκάλ και της Ιστάρ περιγράφεται σαν "**στρατιώτης**".

## Πηγές
* J. A. Brinkman (1999). "Marduk-bel-zeri". In Dietz Otto Edzard. Reallexikon der Assyriologie und Vorderasiatischen Archaologie: Libanukasabas - Medizin 7. Walter De Gruyter. p. 376.

Κατηγορία:Βασιλείς της Βαβυλώνας
Νινουρτά απλά Χ

Ο *Νινουρτά απλά Χ* ήταν βασιλιάς της Βαβυλώνας (800 - 790 π.χ.). Υπήρχε ένα κενό περίπου 12 ετών από τον προκάτοχο του βασιλιά της Βαβυλώνας Μπαμπά-αχά-ιντινά στο οποίο βασίλευσαν πέντε άγνωστοι βασιλείς. Σύμφωνα με τα Ασσυριακά χρονικά την εποχή του συνέβη η έβδομη εκστρατεία του βασιλιά της Ασσυρίας Σαμσί Αντάντ Ε΄ στη Βαβυλώνα. Ο διάδοχος του Αντάντ Νιραρί Γ΄ έκανε νέα εκστρατεία στη δύση αλλά φαίνεται ότι έφτασε στην θάλασσα κοντά στις ακτές του Περσικού κόλπου (802 π.χ.)

## Πηγές
* J. A. Brinkman (1982). "Babylonia c. 1000–748 BC". In John Boardman, I. E. S. Edwards, N. G. L. Hammond, E. Sollberger. The Cambridge Ancient History: Volume 3, Part 1. Cambridge University Press. p. 310.

Κατηγορία:Βασιλείς της Βαβυλώνας
Μπαμπά αχά ιντινά

Ο **Μπαμπά αχά ιντινά**, ήταν βασιλιάς της Βαβυλώνας (813 - 812 π.χ.). Ήταν ο ένατος βασιλιάς της όγδοης δυναστείας της Βαβυλώνας που κυβέρνησε για λιγότερο από έναν χρόνο όταν οι Ασσύριοι εκθρόνισαν τον προηγούμενο βασιλιά Μαρδούκ βαλασσού ικμπί. Το όνομα του δείχνει ότι ήταν δεύτερος γιος ενός Βαβυλώνιου αριστοκράτη του **Λιντανού**. Όπως περιγράφεται στα **Ασσυριακά χρονικά** την εποχή του ο βασιλιάς της Ασσυρίας Σαμσί Αντάντ Ε΄ πραγματοποίησε την έκτη εκστρατεία του στη Βαβυλώνα. Ο Ασσύριος βασιλιάς δεν έκανε καμιά σοβαρή προσπάθεια να υποτάξει τη Βαβυλώνα και επέστρεψε στην πατρίδα του.

## Πηγές
*J. A. Brinkman (1968). A political history of post-Kassite Babylonia, 1158-722 B.C. Analecta Orientalia. pp. 210–211.
*I. L. Finkel, J. E. Reade (2000). "Semiramis and the king of Babylon". NABU (4): 80.

Κατηγορία:Βασιλείς της Βαβυλώνας
Μαρδούκ βαλασσού ικμπί

Ο **Μαρδούκ βαλασσού ικμπί**, ήταν βασιλιάς της Βαβυλώνας (819 - 813 π.χ.) γιος και διάδοχος του βασιλιά της Βαβυλώνας Μαρδούκ ζακίρ σουμί Α'. Ήταν όγδοος βασιλιάς της όγδοης δυναστείας της Βαβυλώνας, σύγχρονος του Ασσύριου βασιλιά Σαμσί Αντάντ Ε' που ήταν γαμπρός του αφού ο πατέρας του τον πάντρεψε με την κόρη του Σεμίραμις. Διαδέχθηκε όπως φαίνεται στα έγγραφα τον πατέρα του σε μεγάλη ηλικία. Την εποχή του ο βασιλιάς της Ασσυρίας Σαμσί Αντάντ Ε΄ έκανε δύο διαδοχικές εκστρατείες στη Βαβυλώνα την τέταρτη και την πέμπτη. Τα κίνητρα της εκστρατείας ήταν άγνωστα, πιθανότατα κάποια δυσαρέσκεια από τον πατέρα του ο οποίος σε κάποια συμφωνία του, είχε υποβαθμίσει την Ασσυρία σε σχέση με τη Βαβυλώνα. Στην δεύτερη εκστρατεία κατάφερε να εκθρονίσει τον Μαρδούκ βαλασσού ικμπί που τον διαδέχθηκε ο Μπαμπά αχά ιντινά. 

## Πηγές

*J. A. Brinkman (1968). A Political History of post-Kassite Babylonia, 1158-722 B.C. (AnOr. 43). Pontificium Institutum Biblicum. pp. 205–210, 351–352.
*J. A. Brinkman (1999). "Marduk-balassu-iqbi". In Dietz Otto Edzard. Reallexikon der Assyriologie und Vorderasiatischen Archaologie: Libanukasabas – Medizin. Walter De Gruyter. p. 376.
*J. A. Brinkman (1998). K. Radner, ed. The Prosopography of the Neo-Assyrian Empire, Volume 1, Part II: B–G. The Neo-Assyrian Text Corpus Project. p. 247.

Κατηγορία:Βασιλείς της Βαβυλώνας
Μαρδούκ ζακίρ σουμί Α΄

Ο **Μαρδούκ ζακίρ σουμί Α**, ήταν βασιλιάς της Βαβυλώνας (855 - 819 π.χ.) ο έβδομος βασιλιάς της όγδοης δυναστείας της Βαβυλώνας γιος και διάδοχος του βασιλιά της Ασσυρίας Ναβού απλά ιντινά. Ήταν σύγχρονος των Ασσύριων βασιλέων Σαλμανασέρ Γ΄ και Σαμσί Αντάντ Ε΄ με τον οποίο συμμάχησε και το έδωσε την κόρη του Σαμιραμάτ την μυθική Σεμίραμις σύζυγο. Ο μικρότερος αδελφός του Μαρδούκ μπέλ ουσάτι επαναστάτησε εναντίον του καταλαμβάνοντας το Νταμπάν κήρυξε την ανεξαρτησία του χωρίζοντας τη Βαβυλώνα στα δύο. Ο Μαρδούκ ζακίρ σουμί κάλεσε σε βοήθεια τον Ασσύριο βασιλιά Σαλμανασέρ Γ' (851 - 850 π.χ.). Όπως αναφέρει ο Ασσύριος βασιλιάς στον οβελίσκο του σε δύο διαδοχικές εκστρατείες του υπέταξε τον επαναστάτη Μαρδούκ-μπέλ-ουσάτι και τον σκότωσε. Ο Μαρδούκ ζακίρ σουμί ανταπέδωσε τη βοήθεια του στον Ασσύριο βασιλιά Σαλμανασέρ Γ' όταν ο γιος του *Ασούρ ντανίν απλί* αδελφός του *Σαμσί Αντάντ Ε΄* επαναστάτησε εναντίον του. Σε συμφωνία που έκαναν την συνέχεια οι δύο βασιλείς, ο Μαρδούκ ζακίρ σουμί έδωσε την κόρη του Σαμιραμάτ σύζυγο στον γιο και διάδοχο του Σαλμανασέρ Σαμσί Αντάντ Ε'.

## Πηγές

*J. A. Brinkman (1968). A political history of post-Kassite Babylonia, 1158-722 B.C. Analecta Orientalia. pp. 192–205.
*J. A. Brinkman (1999). "Marduk-bel-usati". In Dietz Otto Edzard. Reallexikon der Assyriologie und Vorderasiatischen Archaologie: Libanukasabas – Medizin. Walter De Gruyter. p. 376.
*A. K. Grayson (1996). Assyrian Rulers of the Early First Millennium BC II (858-745 B.C.) (RIMA 3). Toronto University Press. pp. 31, 26–28. iv 6.

Κατηγορία:Βασιλείς της Βαβυλώνας
Κώστας Κοττάκης

Ο **Κώστας Κοττάκης** (γενν. Νίκαια Αττικής, 9 Μαΐου 1958 - 1 Οκτωβρίου 2013) ήταν Έλληνας ποδοσφαιριστής και προπονητής ποδοσφαίρου.

Ως ποδοσφαιριστής αγωνίστηκε σαν κεντρικός κυνηγός και διακρίθηκε κυρίως με τα χρώματα του Ιωνικού (για πολλά έτη ως αρχηγός), με τον οποίο αγωνίστηκε από το 1979 έως το 1989 στη Β΄ Εθνική, στη Γ΄ Εθνική και στο Εθνικό Ερασιτεχνικό Πρωτάθλημα, εντυπωσιάζοντας για την ικανότητά του στο σκοράρισμα.

Αναδείχθηκε τρεις φορές πρώτος σκόρερ εθνικών πρωταθλημάτων. Το 1985 στη Γ΄ Εθνική (Νότιος όμιλος) με 35 γκολ, το 1987 και το 1988 στη Β΄ Εθνική, με 20 και 18 τέρματα αντίστοιχα. Αποτελεί έναν από τους πλέον γνωστούς σκόρερ του ελληνικού ποδοσφαίρου, αν και ποτέ του δεν αγωνίσθηκε στην Α΄ Εθνική. Μόνον ο Κώστας Κοττάκης και ο Αλέκος Αλεξανδρής έχουν καταφέρει να κερδίσουν τον τίτλο του πρώτου σκόρερ της Β΄ Εθνικής κατηγορίας από δύο φορές. 

## Καριέρα

Ο Κώστας Κοττάκης ξεκίνησε το ποδόσφαιρο στις Ακαδημίες της Προοδευτικής και το 1976, σε ηλικία 18 ετών, μεταγράφηκε στον Άρη Νικαίας, με τον οποίο έπαιξε δυο χρόνια στην Α΄ κατηγορία της Ε.Π.Σ. Πειραιώς και έναν χρόνο στο Εθνικό Ερασιτεχνικό (1978-79). 

Το καλοκαίρι του 1979 αποκτήθηκε από τον Ιωνικό, με τη φανέλα του οποίου διακρίθηκε περισσότερο,  αγωνιζόμενος  για μία ολόκληρη δεκαετία. Κέρδισε το πρωτάθλημα του Εθνικού Ερασιτεχνικού το 1982, την άνοδο -σαν δευτεραθλητής Γ΄ Εθνικής- στη Β΄ Εθνική το 1985 και την άνοδο στην Α΄ Εθνική (σαν τριταθλητής Β΄ Εθνικής) το 1989, για πρώτη φορά στην ιστορία του συλλόγου. 

Το καλοκαίρι του 1989 πήγε στον Αθηναϊκό, με τον οποίο στο τέλος της χρονιάς (1989-90) αναδείχθηκε πρωταθλητής Β΄ Εθνικής και επίσης πρώτος σκόρερ της ομάδας με 11 γκολ σύνολο. Στη συνέχεια επέστρεψε στον Άρη Νίκαιας και κατόπιν το 1992, συνέχισε στον Εθνικό Αστέρα της Γ' Εθνικής, του οποίου τη σεζόν 1992-93 ήταν πρώτος σκόρερ, έχοντας πετύχει 11 τέρματα σύνολο. Το 1993 επέστρεψε ξανά στον Ιωνικό και το 1994 πήγε στον Αργοναύτη Πειραιά, όπου και τελειώσε την καριέρα του αγωνιζόμενος στο πρωτάθλημα της Δ' Εθνικής.

## Μετά το ποδόσφαιρο

Διετέλεσε προπονητής στις ομάδες Χαλκηδόνα, Ατρόμητο Πειραιά, Αστέρα Τρίπολης, Μανδραϊκό, Αίαντα Παραλίας Ασπροπύργου, Πανελευσινιακό, Ελλάς Ποντίων κ.α. όπως επίσης και Τεχνικός Διευθυντής στην Π.Α.Ε. Ιωνικός Νίκαιας.

Ήταν υπάλληλος στον Αθλητικό Οργανισμό  του Δήμου Νίκαιας και υπεύθυνος για τις ακαδημίες ποδοσφαίρου του Δήμου.

Ο Κώστας Κοττάκης απεβίωσε από καρκίνο την 1η Οκτωβρίου 2013 σε ηλικία 55 ετών.

## Πηγές
* Αθλητικές εφημερίδες της δεκαετίας του '80
## Παραπομπές


Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές με επισήμανση
Κατηγορία:Ποδοσφαιριστές Αθηναϊκού
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Ναβού απλά ιντινά

Ο **Ναβού-απλά-ιντινά** υπήρξε βασιλιάς της Βαβυλώνας (888 - 855 π.Χ.), γιος και διάδοχος του βασιλιά της Βαβυλώνας Ναβού-σουμά-ουκίν Α' και έκτος βασιλιάς της όγδοης δυναστείας της Βαβυλώνας που βασίλευσε 32 χρόνια. Αντιμετώπισε μεγάλη εχθρότητα από την Ασσυρία την εποχή του βασιλιά Ασουρνασιρπάλ Β΄, αλλά αργότερα με τον διάδοχο του Σαλμανασέρ Γ' κατάφερε να κλείσει ειρήνη αποφεύγοντας τον πόλεμο.

Τον 9ο αιώνα π.Χ. υπήρχε σταθερότητα στην Βαβυλώνα, αφού προηγήθηκαν για δύο αιώνες ταραχές με τις επιδρομές Αραμαίων και Χαλδαίων που εγκαταστάθηκαν στην περιοχή την εποχή του σημειώθηκαν πολλές μεταρρυθμίσεις, όπως η αντικατάσταση της φτερωτής κορώνας στο κεφάλι του βασιλιά με το θολωτό στέμμα, η αναμόρφωση της λατρείας του Μαρδούκ με αρωματικά και η ανάπτυξη της λογοτεχνίας.

## Πηγές
*J. A. Brinkman. "Babylonia: c. 1000–748 BC". In John Boardman, I. E. S. Edwards, N. G. L. Hammond and E. Sollberger. The Cambridge ancient history, Volume 3, Part 1. Cambridge University Press. pp. 292–293, 302–305.
*J. A. Brinkman (2001). "Nabu-apla-iddina". In Erich Ebeling, Bruno Meissner, Dietz Otto Edzard. Reallexikon der Assyriologie und vorderasiatischen Archaologie: Nab-Nuzi. Walter de Gruyter. pp. 29 –30.

Κατηγορία:Βασιλείς της Βαβυλώνας
Ναβού σουμά ουκίν Α΄

Ο **Ναβού-σουμά-ουκίν** Α' υπήρξε ο πέμπτος βασιλιάς της όγδοης δυναστείας της Βαβυλώνας, άγνωστο πότε ανέβηκε στον θρόνο και πόσο ήταν η περίοδος της βασιλείας του δέχθηκε πολλές επιδρομές από τον Ασσύριο βασιλιά Αντάντ Νιραρί Β΄ αλλά οι σχέσεις του με την Ασσυρία αποκαταστάθηκαν με τον διάδοχο του Τουκουλτί Νινουρτά Β΄

## Πηγές

Steven W. Holloway (1997). "Assyria and Babylonia in the Tenth Century". In Lowell K. Handy. The age of Solomon: scholarship at the turn of the millennium. Brill Academic Pub. p. 210.

Κατηγορία:Βασιλείς της Βαβυλώνας
Σαμάς μουνταμίκ

Ο **Σαμάς-μουνταμίκ** υπήρξε ο τέταρτος βασιλιάς της όγδοης δυναστείας της Βαβυλώνας το όνομα του σημαίνει ο "θεός Σαμάς δείχνει εύνοια" βασίλευσε στην Βαβυλώνα το δεύτερο μισό του 10ου π.χ. αιώνα σύγχρονος του Ασσύριου βασιλιά Αντάντ Νιραρί Β΄ ο οποίος σύμφωνα με τα **Ασσυριακά χρονικά** έκανε την εποχή του (908 - 902 π.χ.) επιτυχή εκστρατεία στην Βαβυλώνα.

## Πηγές

Steven W. Holloway (1997). "Assyria and Babylonia in the Tenth Century". In Lowell K. Handy. The age of Solomon: scholarship at the turn of the millennium. Brill Academic Pub. p. 210.

Κατηγορία:Βασιλείς της Βαβυλώνας
Μαρ μπιτί αχέ ιντινά

Ο **Μαρ-μπιτί-αχέ-ιντινά**, υπήρξε ο τρίτος βασιλιάς της όγδοης δυναστείας της Βαβυλώνας μικρότερος αδελφός και διάδοχος του βασιλιά της Βαβυλώνας Νινουρτά-κουντουρί-ουσούρ Β' μικρότερος γιος του ιδρυτή της πέμπτης δυναστείας της Βαβυλώνας Ναβού-μουκίν-απλί δεν είναι γνωστή η διάρκεια της βασιλείας του αλλά πρέπει να τελείωσε πριν το 920 π.χ. και πριν την άνοδο στον Ασσυριακό θρόνο του βασιλιά Αντάντ Νιραρί Β΄ (912 π.χ.) που έκανε πλήθος από εκστρατείες στην Βαβυλώνα. 

## Πηγές

J. A. Brinkman (1982). "Babylonia, c. 1000 – 748 BC". In J. Boardman, I. E. S. Edwards, N. G. L. Hammond, E. Sollberger. The Cambridge Ancient History, Part 1, Volume III. p. 295.

Κατηγορία:Βασιλείς της Βαβυλώνας
Νινουρτά κουντουρί ουσούρ Β΄

Ο **Νινουρτά κουντουρί ουσούρ Β**'υπήρξε ο δεύτερος βασιλιάς της όγδοης δυναστείας της Βαβυλώνας (943 π.χ.) μεγαλύτερος γιος και διάδοχος του υπέργηρου ιδρυτή της πέμπτης δυναστείας της Βαβυλώνας Ναβού μουκίν απλί βασίλευσε λιγότερο από έναν χρόνο.

## Πηγές

*J. A. Brinkman (2001). Dietz Otto Edzard, ed. Reallexikon der Assyriologie und Vorderasiatischen Archaologie: Nab - Nuzi 9. Walter De Gruyter. p. 525.
*A. K. Grayson (1975). Assyrian and Babylonian chronicles. J. J. Augustin. pp. 38, 63.

Κατηγορία:Βασιλείς της Βαβυλώνας
Ρότζερ Ίμπερτ

Ο **Ρότζερ Ίμπερτ** (αγγλ.:*Roger Joseph Ebert*, 18 Ιουνίου 1942 - 4 Απριλίου 2013) ήταν Αμερικανός κριτικός κινηματογράφου, δημοσιογράφος και σεναριογράφος. Ήταν κριτικός κινηματογράφου για την Chicago Sun-Times από το 1967 μέχρι τον θάνατό του το 2013. Το 1975, ήταν ο πρώτος κριτικός κινηματογράφου που κερδίσε το βραβείο Pulitzer για την κριτική. Από το 2010, οι κριτικές του δημοσιεύονταν ταυτοχρόνως σε περισσότερες από 200 εφημερίδες στις Ηνωμένες Πολιτείες και στο εξωτερικό. Ο Ίμπερτ επίσης δημοσίευσε πάνω από 20 βιβλία και δεκάδες συλλογές από κριτικές.

## Καριέρα

Ο Ίμπερτ τελείωσε τις σπουδές του στο Πανεπιστήμιο του Σικάγου και έγραφε κριτικές ταινιών για σχεδόν 40 χρόνια και είχε αποκτήσει μεγάλη δημοτικότητα από το 1982. Ο Ίμπερτ και ο κριτικός Τζίν Σίσκελ της Chicago Tribune βοήθησαν να γίνει δημοφιλής η τηλεοπτική κριτική ταινιών σε εθνικό επίπεδο όταν ήταν παρουσιαστές της εκπομπής Sneak Previews του PBS, την οποία ακολούθησαν διάφορα προγράμματα με διαφορετικά ονόματα. Δημιούργησαν και κατοχύρωσαν εμπορικά τη φράση "Two Thumbs Up" (ελληνικά: Διπλό Μράβο), που χρησιμοποιείται όταν και οι δύο παρουσιαστες έδιναν στην ίδια ταινία μια θετική κριτική. Αφότου ο Σίσκελ πέθανε το 1999, ο Ίμπερτ συνέχισε την εκπομπή με τον Richard Roeper.

Κατά τη δεκαετία του 1970, έγραψε το σενάριο για τρεις ταινίες σε σκηνοθεσία Ρας Μέγιερ.

Το 2005, ο Ίμπερτ έγινε ο πρώτος κριτικός κινηματογράφου που απέκτησε αστέρι στο Hollywood Walk of Fame. Ο Neil Steinberg της Chicago Sun-Times, δήλωσε πως ο Ίμπερτ "ήταν χωρίς αμφιβολία ο πιο διακεκριμένος και με επιρροή κριτικός κινηματογράφου του έθνους", ο Τομ Βαν Ρίπερ του *[[Forbes]]* τον περιέγραψε ως "τον πιο ονομαστό σχολιαστή στην Αμερική", και ο Κένεθ Τουράν των Los Angeles Times τον αποκάλεσε "ο πιο γνωστός κριτικός κινηματογράφου στην Αμερική".

Ο Ίμπερτ ζούσε με καρκίνο του θυρεοειδούς και καρκίνο των σιελογόνων αδένων από το 2002. Συνέχισε να δημοσιεύει συχνά τόσο online όσο και σε έντυπη μορφή μέχρι λίγο πριν τον θάνατό του στις 4 Απριλίου 2013.

## Παραπομπές


## Εξωτερικοί σύνδεσμοι

* Επίσημη ιστοσελίδα
* Οι κρτικές του στην εφημερίδα Sun-Times
* Ρότζερ Ίμπερτ στο IMDb

Κατηγορία:Αμερικανοί κριτικοί του κινηματογράφου
Κατηγορία:Αμερικανοί σκεπτικιστές
Greatest Hits 1970-1978

**Greatest Hits 1970-1978** είναι ο τίτλος της συλλογής τραγουδιών του βρετανικού χέβι μέταλ συγκροτήματος Black Sabbath, η οποία κυκλοφόρησε το Μάρτιο του 2006 μέσω της δισκογραφικής εταιρείας "Warner Bros." και περιλαμβάνει τραγούδια από την πρώτη περίοδο της ύπαρξης τους κατά τη δεκαετία του '70, με τον Όζι Όσμπορν στα φωνητικά.

Ο δίσκος ανέβηκε στο # 96 των αμερικανικών τσαρτ και πέρασε 10 εβδομάδες στο Billboard 200.

## Τραγούδια
1. **Black Sabbath** *(Iommi, Osbourne, Butler, Ward)* - 6:16
2. **N.I.B.** *(Iommi, Osbourne, Butler, Ward)* - 5:22
3. **The Wizard** *(Iommi, Osbourne, Butler, Ward)* - 4:20
4. **War Pigs** *(Iommi, Osbourne, Butler, Ward)* - 7:54
5. **Paranoid** *(Iommi, Osbourne, Butler, Ward)* - 2:48
6. **Iron Man** *(Iommi, Osbourne, Butler, Ward)* - 3:29
7. **Sweet Leaf** *(Iommi, Osbourne, Butler, Ward)* - 5:03
8. **Children of the Grave** *(Iommi, Osbourne, Butler, Ward)* - 5:15
9. **Changes** *(Iommi, Osbourne, Butler, Ward)* - 4:43
10. **Snowblind** *(Iommi, Osbourne, Butler, Ward)* - 5:27
11. **Supernaut** *(Iommi, Osbourne, Butler, Ward)* - 4:41
12. **Sabbath Bloody Sabbath** *(Iommi, Osbourne, Butler, Ward)* - 5:42
13. **Hole in the Sky** *(Iommi, Osbourne, Butler, Ward)* - 4:01
14. **Rock 'n' Roll Doctor** *(Iommi, Osbourne, Butler, Ward)* - 3:26
15. **Never Say Die** *(Iommi, Osbourne, Butler, Ward)* - 3:48
16. **Dirty Women** *(Iommi, Osbourne, Butler, Ward)* - 7:13

## Θέσεις τσαρτ
***Greatest Hits 1970-1978*** *(άλμπουμ)*

***Επίσημη κυκλοφορία: [[14 Μαρτίου]] [[2006]]***

## Τα μέλη του συγκροτήματος
Τα τραγούδια τα οποία περιλαμβάνονται στο **Greatest Hits 1970-1978** ηχογραφήθηκαν από τους εξής μουσικούς:

* **[[Όζι Όσμπορν]]** - *φωνητικά*
* **[[Τόνι Αϊόμι]]** - *κιθάρα*
* **[[Γκίζερ Μπάτλερ]]** - *μπάσο*
* **[[Μπιλ Γουόρντ]]** - *τύμπανα*

## Πηγές
* Allmusic review
* Encyclopaedia Metallum
* Αμερικανικά τσαρτ

Κατηγορία:Άλμπουμ του 2006
Κατηγορία:Compilation άλμπουμ των Black Sabbath
Sad Wings of Destiny

**Sad Wings of Destiny** είναι ο τίτλος του δεύτερου δίσκου του χέβι μέταλ συγκροτήματος Judas Priest, ο οποίος κυκλοφόρησε μέσω της "Gull Records" τo Μάρτιο του 1976.

## Ιστορία του δίσκου
Το "*Sad Wings of Destiny*" ηχογραφήθηκε στα "Rockfield Studios", στην Ουαλία, το χειμώνα του 1975. Το εξώφυλλο του δίσκου σχεδιάστηκε από τον Πάτρικ Γούντροφ και έχει τίτλο "*Fallen Angels*".
Το τραγούδι "*Victim of Changes*" αποτελείται από δύο διαφορετικά κομμάτια, το "*Whiskey Woman*" το οποίο είχε γραφτεί το 1972 από τον Αλ Άτκινς και το "*Red Light Lady*" το οποίο έγραψε αργότερα ο Ρομπ Χάλφορντ. Γι' αυτό το δίσκο, ηχογραφήθηκε και μία διασκευή στο "*Diamonds and Rust*" της Τζόαν Μπαέζ, αλλά κυκλοφόρησε με το επόμενο άλμπουμ του συγκροτήματος, "*[[Sin After Sin]]*".
Ο δίσκος κυκλοφόρησε το Μάρτιο του 1976 λαμβάνοντας, κατά κύριο λόγο, θετικές κριτικές. Με το πέρασμα των χρόνων έχει φθάσει να θεωρείται ως ένας από τους καλύτερους δίσκους του συγκροτήματος και του χέβι μέταλ, γενικότερα. Το "Metal Rules" τον κατέταξε στην 38η θέση της λίστας με τα εκατό καλύτερα άλμπουμ στην ιστορία του χέβι μέταλ, ενώ το περιοδικό "Kerrang!" στην ανάλογη λίστα του τον Ιανουάριο του 1989 τον κατέταξε στη 17η θέση. Επίσης, το "Digital Dream Door" τον έβαλε στην ένατη θέση της λίστας με τα καλύτερα άλμπουμ στην ιστορία του είδους.
Η επιρροή του συγκροτήματος μέσω αυτού του άλμπουμ είναι φανερή από τον αριθμό των διασκευών σε τραγούδια του, όπως οι εκτελέσεις του "*The Ripper*" από τους Iced Earth, τους Agent Steel, τους Icarus Witch και τους Mercyful Fate, η διασκευή των Overkill στο "*Tyrant*" και των Gamma Ray στο "*Victim of Changes*".
Παρ' όλη την αναγνώριση τους ως ένα από τα ανερχόμενα ονόματα του είδους το 1976, οι Judas Priest δεν κατάφεραν και πάλι να μπουν στα βρετανικά τσαρτ, σημειώνοντας χαμηλές πωλήσεις ο αριθμός των οποίων θα ανέβαινε στον επόμενο τους δίσκο, ο οποίος ήταν και ο πρώτος που κατάφερε να μπει στους καταλόγους επιτυχιών της πατρίδας τους.

## Τραγούδια
1. **Victim of Changes** *(Halford, Downing, Tipton, Atkins)* - 7:47
2. **The Ripper** *(Tipton)* - 2:50
3. **Dreamer Deceiver** *(Halford, Downing, Tipton, Atkins)* - 5:51
4. **Deceiver** *(Halford, Downing, Tipton)* - 2:40
5. **Prelude** *(Tipton)* - 2:02
6. **Tyrant** *(Halford, Tipton)* - 4:28
7. **Genocide** *(Halford, Downing, Tipton)* - 5:51
8. **Epitaph** *(Tipton)* - 3:08
9. **Island of Domination** *(Halford, Downing, Tipton)* - 4:32

## Μέλη των Judas Priest
Η σύνθεση του συγκροτήματος κατά την ηχογράφηση του "***Sad Wings of Destiny***" είχε την εξής μορφή:
**[[Ρομπ Χάλφορντ]]** - *φωνητικά*
**[[Γκλεν Τίπτον]]** - *κιθάρα*
**[[Κ.Κ. Ντάουνινγκ]]** - *κιθάρα*
**[[Ίαν Χιλ]]** - *μπάσο*
**Άλαν Μουρ** - *τύμπανα*

## Παραπομπές


## Πηγές
* Allmusic review
* Sputnik Music review
* Encyclopaedia Metallum review

Κατηγορία:Δισκογραφία των Judas Priest
Κατηγορία:Άλμπουμ του 1976
Audi Q3

Το **Audi Q3** είναι ένα μικρομεσαίο SUV αυτοκίνητο, που παράγεται από τη γερμανική αυτοκινητοβιομηχανία Audi, από τον Ιούνιο του 2011. Πρόκειται για το τρίτο χρονολογικά SUV στην ιστορία της εταιρείας, μετά τα μεγαλύτερα Audi Q7 και Audi Q5. Από τον Νοέμβριο του 2018, το μοντέλο βρίσκεται στη δεύτερη γενιά του.

## Βιβλιογραφία
* Rudolph, Hans-Jürgen, ed. (2013). Audi Q3: Entwicklung und Technik [Audi Q3: Development and Technology]. ATZ/MTZ-Typenbuch series (in German). Wiesbaden, Germany: Springer Vieweg. ISBN 9783658008529.

## Εξωτερικοί σύνδεσμοι
* 
* Η επίσημη Ελληνική ιστοσελίδα του Audi Q3

Q3
Κατηγορία:Γερμανικά αυτοκίνητα
Κατηγορία:Αυτοκίνητα SUV
Past Lives

**Past Lives** είναι ο τίτλος του διπλού, ζωντανά ηχογραφημένου δίσκου του βρετανικού χέβι μέταλ συγκροτήματος Black Sabbath, ο οποίος κυκλοφόρησε τον Αύγουστο του 2002 μέσω της δισκογραφικής εταιρείας "Sanctuary Records".

Η συγκεκριμένη κυκλοφορία περιλαμβάνει το ανεπίσημο ζωντανό άλμπουμ "*Live at Last*", το οποίο είχε εκδοθεί το 1980 χωρίς την άδεια του συγκροτήματος και περιέχει μέρη των συναυλιών τους στις 11 Μαρτίου 1973 στο Μάντσεστερ και στις 16 Μαρτίου 1973 στο Λονδίνο. Επίσης, το δεύτερο CD του "*Past Lives*" περιέχει έξι κομμάτια από την εμφάνιση τους στο Παρίσι στις 19 Δεκεμβρίου 1970 και άλλα τρία από τη συναυλία τους στο "Asbury Park" των Ηνωμένων Πολιτειών, στις 6 Αυγούστου 1975.

## Τραγούδια
***CD 1***
1. **Tomorrow's Dream** *(Iommi, Osbourne, Butler, Ward)* - 3:04
2. **Sweet Leaf** *(Iommi, Osbourne, Butler, Ward)* - 5:26
3. **Killing Yourself to Live** *(Iommi, Osbourne, Butler, Ward)* - 5:29
4. **Cornucopia** *(Iommi, Osbourne, Butler, Ward)* - 3:57
5. **Snowblind** *(Iommi, Osbourne, Butler, Ward)* - 4:47
6. **Children of the Grave** *(Iommi, Osbourne, Butler, Ward)* - 4:33
7. **War Pigs** *(Iommi, Osbourne, Butler, Ward)* - 7:36
8. **Wicked World** *(Iommi, Osbourne, Butler, Ward)* - 18:55
9. **Paranoid** *(Iommi, Osbourne, Butler, Ward)* - 3:14

***CD 2***
1. **Hand of Doom** *(Iommi, Osbourne, Butler, Ward)* - 8:26
2. **Hole in the Sky** *(Iommi, Osbourne, Butler, Ward)* - 4:46
3. **Symptom of the Universe** *(Iommi, Osbourne, Butler, Ward)* - 4:52
4. **Megalomania** *(Iommi, Osbourne, Butler, Ward)* - 9:53
5. **Iron Man** *(Iommi, Osbourne, Butler, Ward)* - 6:25
6. **Black Sabbath** *(Iommi, Osbourne, Butler, Ward)* - 8:23
7. **N.I.B.** *(Iommi, Osbourne, Butler, Ward)* - 5:32
8. **Behind the Wall of Sleep** *(Iommi, Osbourne, Butler, Ward)* - 5:03
9. **Fairies Wear Boots** *(Osbourne, Butler)* - 6:39

## Θέσεις τσαρτ
***Past Lives*** *(άλμπουμ)*

***Επίσημη κυκλοφορία: [[20 Αυγούστου]] [[2002]]***

## Τα μέλη του συγκροτήματος
Τα τραγούδια τα οποία περιλαμβάνονται στο **Past Lives** ηχογραφήθηκαν από τους εξής μουσικούς:

* **[[Όζι Όσμπορν]]** - *φωνητικά*
* **[[Τόνι Αϊόμι]]** - *κιθάρα*
* **[[Γκίζερ Μπάτλερ]]** - *μπάσο*
* **[[Μπιλ Γουόρντ]]** - *τύμπανα*

## Πηγές
* Allmusic review
* Encyclopaedia Metallum
* Αρχείο συναυλιών των Black Sabbath
* Αμερικανικά τσαρτ

Κατηγορία:Άλμπουμ του 2002
Κατηγορία:Live άλμπουμ των Black Sabbath
Rockabilly

Η **Rockabilly** ή **Ρόκαμπιλυ** είναι μία από τις πρώτες μορφές της Rock and roll που χρονολογείται στις αρχές της δεκαετίας του 1950. Πρόκειται για ένα «μείγμα μουσικής country & western και rythm & blues». Έχει επίσης οριστεί ως «δημοφιλής μουσική που συνδυάζει στοιχεία rock and roll & bluegrass».

Ο όρος Rockabilly προέρχεται από τον όρο "rock" (του Rock 'n' Roll) και "", ένα παράρτημα της "country music" (συνήθως αναφερόμενη και ως "hillbilly music" την δεκαετία του 1940 και 1950). Άλλες σημαντικές επιρροές στην  περιλαμβάνουν τη western swing, boogie woogie, rythm και blues. Ενώ υπάρχουν αξιοσημείωτες εξαιρέσεις, οι ρίζες της βρίσκονται κυρίως στις νότιες Ηνωμένες Πολιτείες.

Η επιρροή και η δημοσιότητα του στυλ εξασθένισε στη δεκαετία του 1960, αλλά στα τέλη του 1970 και στις αρχές της δεκαετίας του 1980 (κυρίως με τους Stray Cats), η rockabilly βίωσε μια μεγάλη αναβίωση της δημοσιότητας της. Στοιχεία της rockabilly έχουν επιβιώσει ακόμα και στον 21ο αιώνα, μέσα από μια υποκουλτούρα της.

Κατηγορία:Μουσικά είδη
Ναβού μουκίν απλί

Ο **Ναβού μουκίν απλί** υπήρξε ο ιδρυτής της όγδοης δυναστείας της Βαβυλώνας (978 - 943 π.χ.) το όνομα του σημαίνει "**ο θεός Ναβού εγκατέστησε έναν νόμιμο διάδοχο**" σύγχρονος με τον Ασσύριο βασιλιά Τιγκλάθ Πιλεσέρ Β΄ η βασιλεία του έπεσε σε μιά σκοτεινή περίοδο που οι επιδρομές των Αραμμαίων στην Βαβυλώνα κατέστρεψαν τις καλλιέργειες και οι Χαλδαίοι εγκαταστάθηκαν στην πόλη. Μετέφερε στην Βαβυλώνα το λατρευτικό είδωλο του θεού Ναβού απο την Βορσίππα, είχε 3 γιους από τους οποίους οι 2 βασίλευσαν μετά από αυτόν οι Νινουρτά κουντουρί ουσούρ Β' και Μαρ μπιτί αχέ ιντινά.

## Πηγές

*J. A. Brinkman (1968). A Political History of Post-Kassite Babylonia. Pontifium Institutum Biblicum. pp. 171–174.
*Brinkman M.E., Brinkman J.A. (1972). "A Tenth-Century Kudurru Fragment". Zeitschrift fur Assyriologie und Vorderasiatische Archaologie. 62 (1): 91–98.
*J. A. Brinkman (1982). "Babylonia, c. 1000 – 748 BC". In J. Boardman, I. E. S. Edwards, N. G. L. Hammond, E. Sollberger. The Cambridge Ancient History, Part 1, Volume III. pp. 298–299.

Κατηγορία:Βασιλείς της Βαβυλώνας
Audi Q5

Το **Audi Q5** είναι ένα μεσαίο SUV αυτοκίνητο, που παράγεται από τη γερμανική αυτοκινητοβιομηχανία Audi, από τον Αύγουστο του 2008, ενώ τον Σεπτέμβριο του 2012 υπέστη μια ελαφρά ανανέωση. Πρόκειται για το δεύτερο χρονολογικά SUV στην ιστορία της εταιρείας, μετά το μεγάλων διαστάσεων Audi Q7. Από τον Ιανουάριο του 2017, το Q5 βρίσκεται στη δεύτερη γενιά του, η οποία υπέστη μια ανανέωση που κυκλοφόρησε στα τέλη του 2020, για τη σεζόν (model year) του 2021.

## Παραγωγή

## Αναφορές


## Βιβλιογραφία
* Schol, Oliver, ed. (2009). Der neue Audi Q5: Entwicklung und Technik [The New Audi Q5: Development and Technology]. ATZ/MTZ-Typenbuch series (in German). Wiesbaden, Germany: Vieweg+Teubner Verlag. ISBN 9783834806048.

## Εξωτερικοί σύνδεσμοι

* Η επίσημη Ελληνική ιστοσελίδα του Audi Q5

Q5
Κατηγορία:Γερμανικά αυτοκίνητα
Κατηγορία:Αυτοκίνητα SUV
Λα Μπλανκίγια Νήσος

Η **Μπλανκίγια** (ισπανικά: *Isla La Blanquilla*) είναι νησί στην Καραϊβική, το οποίο ανήκει στη Βενεζουέλα. Βρίσκεται 293 χιλιόμετρα βορειοανατολικά από το Καράκας και διοικητικά υπάγεται στις Ομοσπονδιακές Εξαρτήσεις της Βενεζουέλας. Έχει έκταση 64,53 τ.χλμ. και είναι ακατοίκητη. Είναι δημοφιλής προορισμός για τους δύτες, καθώς και γνωστή για τις παραλίες της με τη λευκή άμμο. Η άγρια ζωή του νησιού περιλαμβάνει τοπικούς κάκτους και ιγκουάνα, καθώς και άγρια γαϊδούρια και αίγες. Οι ύφαλοι της είναι αξιοσημείωτοι για το μαύρο κοράλλι τους, το οποίο χρησιμοποιείται για κοσμήματα και άλλες χειροτεχνίες. 

## Παραπομπές


## Εξωτερικοί σύνδεσμοι
* 

Μπλανκιγια
Λα Ορτσίλα Νήσος

Η **Ορτσίγια** (ισπανικά: *Isla La Orchila*) είναι νησί στην Καραϊβική, το οποίο ανήκει στη Βενεζουέλα. Έχει έκταση 40 τ.χλμ. και υπάρχει μόνιμη στρατιωτική παρουσία στο νησί. 

## Εξωτερικοί σύνδεσμοι
* 

Ορτσιγια
78 (αριθμός)

Το **78** (εβδομήντα οκτώ) είναι ο φυσικός αριθμός που βρίσκεται μετά από το 77 και πριν από το 79. Είναι ένας άρτιος αριθμός, αφού 78:2 = 39, δηλαδή διαιρείται με το 2, στο σύνολο των φυσικών αριθμών. Ο αριθμός 78 συμβολίζεται ως **LXXVIII** στο ρωμαϊκό σύστημα αρίθμησης και ως ΟΗ΄ ή οη΄ στο ελληνικό σύστημα αρίθμησης.

## Στα μαθηματικά
* Το 78 είναι ένας σύνθετος αριθμός,  αφού οι φυσικοί διαιρέτες του είναι 1, 2, 3, 6, 13, 26, 39 και 78, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 80.
* Το 78 είναι ένας υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο.
* Το ανάπτυγμα πρώτων παραγόντων του 78 είναι 78 = 2·3·13.
* Το 78 είναι σφηνικός αριθμός καθώς το ανάπτυγμα των πρώτων παραγόντων του είναι τρεις πρώτοι αριθμοί (2, 3, 13).

## Το 78 στη Χημεία
* Ο ατομικός αριθμός 78 αντιστοιχεί στο λευκόχρυσο.
* Η μοριακή μάζα 78 (κατά προσέγγιση μονάδας) αντιστοιχεί (μεταξύ άλλων και) στο βενζόλιο.

## Το 78 στην Αστρονομία
* Το Μεσιέ 78 είναι ένα νεφέλωμα ανάκλασης σε απόσταση 1600 ετών φωτός στον αστερισμό του Ωρίωνα.

## Αναφορές και παρατηρήσεις


## Εξωτερικοί σύνδεσμοι

Κατηγορία:Υπερτέλειοι αριθμοί
Λουί Κουλς-Λάρτιγκ

Ο Σερ **Λουί Κουλς-Λάρτιγκ** (Louis Cools-Lartigue, Ιππότης του Τάγματος της Βρετανικής Αυτοκρατορίας, 1905 - 21 Αυγούστου 1993) ήταν πολιτικός από τη Δομινίκα.

Από το Νοέμβριο του 1967 ως τις 3 Νοεμβρίου 1978 ο Κουλς-Λάρτιγκ ήταν ο τελευταίος κυβερνήτης της Δομινίκας. Εν συνεχεία εξελέγη προσωρινός πρόεδρος και υπηρέτησε από τις 3 Νοεμβρίου 1978 ως τις 19 Ιανουαρίου 1979, οπότε εξελέγη πρόεδρος ο Φρεντ Ντεγκαζόν. Κατά την συνταγματική κρίση που ήταν απόρροια της επιθυμίας για δημοκρατικές και κοινωνικές μεταρρυθμίσεις, ο Ντεγκαζόν εγκατέλειψε τη χώρα και κατέφυγε στην Αγγλία στις 10 Ιουνίου 1979. Η Συνέλευση εξέλεξε τον Κουλς-Λάρτιγκ ως αντικαταστάτη του στις 15 Ιουνίου 1979. Την επόμενη ημέρα παραιτήθηκε και τον αντικατέστησε ο Τζένερ Άρμουρ.

Απεβίωσε το 1993.

## Παραπομπές


## Εξωτερικοί σύνδεσμοι
* 
* 
* Who's Who in Jamaica

Κατηγορία:Πρόεδροι της Δομινίκας
Γεώργιος Ιωαννίδης (Έλληνας πολιτικός)

Ο **Γεώργιος Ιωαννίδης** (Σταυροχώρι Λασιθίου 10 Φεβρουαρίου 1870 - 10 Ιουλίου 1947) ήταν δάσκαλος, έμπορος και Πρόεδρος της Κοινότητας Ιεράπετρας στα τέλη της δεκαετίας του '20.

## Σπουδές και έργο
Τέλειωσε το Σχολαρχείο Χανίων τη δεκαετία 1880 και υπηρέτησε εν συνεχεία ως δάσκαλος στο Λασίθι, πιθανότατα στις Λιθίνες. 

Διορίστηκε πρόεδρος της Κοινότητας από το κόμμα του Μιχάλη Κοθρή και καταγόταν από το Σταυροχώρι Σητείας. Διαδέχθηκε στο αξίωμα του προέδρου της Κοινότητας Ιεράπετρας το Μιχαήλ Μαμουνάκη κατά τα τέλη της δεκαετίας του '20.

Όταν έγινε πρόεδρος η ύδρευση της Ιεράπετρας γινόταν από 3 βρύσες (Τζαμί, Άγιος Σπυρίδων και Δικαστήρια). Για να εξασφαλίσει επάρκεια νερού για τους κατοίκους, έχτισε υδραγωγείο (εγκαινιάστηκε στις 2 Δεκεμβρίου 1928) πίσω από το Γυμνάσιο του Σταυρού. 70 περίπου χρόνια μετά, κατεδαφίστηκε. Η θητεία του στον μετέπειτα Δήμο Ιεράπετρας συνδέεται επίσης με τις προσπάθειες για κατασκευή αποβάθρας, ωστόσο το έργο αναβλήθηκε λόγω μη εύρεσης εργολάβων. 

Τον διαδέχθηκε ως Πρόεδρος της Κοινότητας ο Εμμανουήλ Πλουμίδης.

## Γάμοι και παιδιά
Έκανε 2 γάμους και απέκτησε από την πρώτη του σύζυγο το Γιάννη Ιωαννίδη και εν συνεχεία (μετά το θάνατο της πρώτης συζύγου του) παντρεύτηκε τη Φωτεινή Γιαννακάκη, με την οποία απέκτησε 4 κόρες και 3 γιους. 
Εγγονός του είναι ο μετέπειτα υπουργός και υφυπουργός των κυβερνήσεων ΠΑΣΟΚ, Φοίβος Ιωαννίδης. 

## Πηγές
*Τζώρτζης Νίκος, "Τα Οδωνυμικά της Ιεράπετρας", εκδ. Δήμου Ιεράπετρας, Ιεράπετρα 2002 (β΄έκδοση).

Κατηγορία:Δήμαρχοι Ιεράπετρας
Μαρ μπιτί απλά ουσούρ

Ο** Μαρ μπιτί απλά ουσούρ **υπήρξε ο μοναδικός βασιλιάς απο την έβδομη δυναστεία της Βαβυλώνας (984 - 978 π.χ.) σύγχρονος του Ασσύριου βασιλιά Ασούρ Ρες Ισί Β΄ το όνομα του είναι καθαρά Ασσυριακό αλλά ο ίδιος περιγράφεται σαν απόγονος βασιλέων του Ελάμ

## Πηγές

J. A. Brinkman (1990). "Mar-biti-apla-u?ur". In Erich Ebeling, Bruno Meissner and Dietz Otto Edzard. Reallexikon Der Assyriologie Und Vorderasiatischen Archaologie: Libanuksbas? - Medizin (Vol 7). Walter De Gruyter. p. 357.

Κατηγορία:Βασιλείς της Βαβυλώνας
Κατηγορία:Βασιλείς του Σύμπαντος
Σιρικτί σουκαμουνά

Ο** Σιρικτί σουκαμουνά** υπήρξε τρίτος και τελευταίος βασιλιάς από την έκτη δυναστεία της Βαβυλώνας (985 - 984 π.χ.) βασίλευσε συνολικά 20 χρόνια πιθανότατα μικρότερος αδελφός και διάδοχος του βασιλιά της Βαβυλώνας Νινουρτά κουντουρί ουσούρ Α', μικρότερος γιος του Εουλμάς σακίν σουμί ιδρυτή της έκτης δυναστείας της Βαβυλώνας, το όνομα του σχετίζεται με τον Σουκαμουνά θεό του πολέμου των Κασσιτών και ήταν σύγχρονος του Ασσύριου βασιλιά Ασούρ Ραμπί Β΄.

## Πηγές

J. A. Brinkman (1982). "Babylonia, c. 1000 – 748 B.C.". In John Boardman, I. E. S. Edwards, N. G. L. Hammond, E. Sollberger. The Cambridge Ancient History (Volume 3, Part 1). Cambridge University Press. p. 297.

Κατηγορία:Βασιλείς της Βαβυλώνας
Νινουρτά κουντουρί ουσούρ Α΄

Ο **Νινουρτά κουντουρί ουσούρ Α**' υπήρξε δεύτερος βασιλιάς από την έκτη δυναστεία της Βαβυλώνας γιος και διάδοχος του Εουλμάς σακίν σουμί ιδρυτή της έκτης δυναστείας της Βαβυλώνας, το όνομα του σημαίνει "**ο θεός Νινουρτά προστατεύει τα σύνορα μου**" βασίλευσε σύμφωνα με τα περισσότερα συμπεράσματα τρία χρόνια (987 - 985 π.χ.) σε μιά περίοδο οικονομικής και πολιτικής ανασυγκρότησης. 

## Πηγές

*J. A. Brinkman (1981). "Hurrians in Babylonia in the late Second Millenium BC". In Martha A. Morrison. on the civilization and culture of Nuzi and the Hurrians, Volume 10. Eisenbrauns. pp. 30–32.
*Tremper Longman (July 1, 1990). Fictional Akkadian autobiography: a generic and comparative study. Eisenbrauns. pp. 153–154, 161.

Κατηγορία:Βασιλείς της Βαβυλώνας
Εουλμάς σακίν σουμί

Ο **Εουλμάς σακίν σουμί** υπήρξε  ο ιδρυτής της έκτης δυναστείας της Βαβυλώνας (1004 - 987 π.χ.) γνωστός ως **γιος του Βαζί** και η δυναστεία του αναφέρεται ως δυναστεία των Βαζί απόγονος των Κασσιτών βασιλέων εκμεταλλεύτηκε την ταραχή από τις επιδρομές των Αραμαίων για να καταλάβει τον θρόνο.

## Πηγές

J. A. Brinkman (1982). "Babylonia, c. 1000 – 748 B.C.". In John Boardman, I. E. S. Edwards, N. G. L. Hammond, E. Sollberger. The Cambridge Ancient History (Volume 3, Part 1). Cambridge University Press. pp. 296–297

Κατηγορία:Βασιλείς της Βαβυλώνας
Κατηγορία:Βασιλείς του Σύμπαντος
Κασού ναδίν αχί

Ο** Κασού ναδίν αχί **υπήρξε  ο τρίτος και τελευταίος βασιλιάς της πέμπτης δυναστείας της Βαβυλώνας (1006- 1004 π.χ.) το όνομα του σημαίνει "**ο Κασσίτης θεός δίνει έναν αδελφό**", αναφέρεται επίσης σαν γιος του Ασμάρ θεωρείται ένας από τους Βαβυλώνιους βασιλείς σύγχρονους του μακροχρόνιου Ασσύριου βασιλιά Ασούρ Ραμπί Β΄. 

## Πηγές

J. A. Brinkman (1999). "Kassu-nadin-a??e". In Dietz Otto Edzard. Reallexikon der Assyriologie und Vorderasiatischen Archaologie: Ia – Kizzuwatna (Volume 5). Walter De Gruyter. p. 474.

Κατηγορία:Βασιλείς της Βαβυλώνας
Εά μουκίν ζερί

Ο** Εά μουκίν ζερί** υπήρξε ο δεύτερος βασιλιάς της πέμπτης δυναστείας της Βαβυλώνας (1006 π.χ.) αναφέρεται επίσης σαν **γιος του Ασμάρ** που είναι Κασσίτικη λέξη για το γεράκι έγινε βασιλιάς αφού δολοφόνησε τον προκάτοχο του ιδρυτή της πέμπτης δυναστείας της Βαβυλώνας Σιμπάρ Σιπάκ αλλά βασίλευσε μόνο 3 μήνες.
 
## Πηγές

J. A. Brinkman (1962). "A Preliminary Catalogue of Written Sources for a Political History of Babylonia: 1160-722 B.C.". Journal of Cuneiform Studies 16 (4): 92. 13.2.1.

Κατηγορία:Βασιλείς της Βαβυλώνας